**VAJA – KAKO LOČIMO NAMENILNIK IN NEDOLOČNIK?**

* **Nedoločnik je glagolska oblika, ki se konča s končnico -ti ali -či (*teči, spati, povedati*).**
* **Namenilnik pa je glagolska oblika, ki se konča na -t ali -č (*teč, spat, povedat*).**

****

**Pravilo: za glagoli premikanja oziroma gibanja (grem, teče, pojdi itd.) uporabljamo namenilnik, za vsemi drugimi pa nedoločnik!**

**Primer:**

**Jutri grem gledat ta film v kino. (uporabimo namenilnik)**

**Želim si gledati ta film v kinu. (uporabimo nedoločnik)**

**NALOGE**

1. **Podčrtaj (označi) nedoločnike!**

šepeta, mislili, poskusiti, sežgati, pojdemo, sestavljati, podret, podpisati, skriješ, pospravit, kupiti, iskat, zasmejali so se, posedati, zažvižgat, iti, grem, ugibati, poslušaj

1. **Podčrtaj (označi) namenilnike!**

prepisujemo, dolgočasim se, sedet, govoriti, peljat, popisat, skačem, gledat, staviti, postavit, razmišljava, sekam, umit, hitim, teči, streč, kuhati, poješ, gremo

1. **Iz sedanjiških oblik naredi nedoločnike.**

ogledujem \_*ogledovati*\_\_ slečem \_*sleči*\_\_\_\_\_\_\_\_\_\_\_\_ posipam \_\_*posipati*\_\_\_\_\_\_

vržem \_\_\_\_\_\_\_\_\_\_ rečem \_\_\_\_\_\_\_\_\_\_\_\_\_ povem \_\_\_\_\_\_\_\_\_\_\_\_\_

strižem \_\_\_\_\_\_\_\_\_\_  žanjem \_\_\_\_\_\_\_\_\_\_\_\_\_ svetim\_\_\_\_\_\_\_\_\_\_\_\_\_

moram \_\_\_\_\_\_\_\_\_\_\_ spim \_\_\_\_\_\_\_\_\_\_\_\_\_morem \_\_\_\_\_\_\_\_\_\_\_\_\_

pečem \_\_\_\_\_\_\_\_\_\_\_ pojem \_\_\_\_\_\_\_\_\_\_\_\_\_ berem \_\_\_\_\_\_\_\_\_\_\_\_\_

lažem \_\_\_\_\_\_\_\_\_\_\_ pogasim \_\_\_\_\_\_\_\_\_\_\_\_\_grem \_\_\_\_\_\_\_\_\_\_\_\_\_

1. **Uporabi nedoločnik ali namenilnik.**

Gasilci so odhiteli (rešujem) \_*reševat*\_\_\_\_\_ gorečo hišo. – Ne morem (prenesem) \_\_\_\_\_\_ takega hrupa. – Pozabil je (oddam) \_\_\_\_\_\_\_pismo na pošto. – Stricu se je treba (zahvalim) \_\_\_\_\_\_\_\_za jabolka. – (Kupim) \_\_\_\_\_\_\_ moram nov zvezek. – Večkrat hodim (ogledujem) \_\_\_\_\_\_\_\_\_ izložbe. – Tečem (pogledam) \_\_\_\_\_\_\_\_\_, če dežuje. – Zvečer pojdem (poslušam) \_\_\_\_\_\_\_\_\_ koncert. – Z njim se ni mogoče (pogovarjam) \_\_\_\_\_\_\_\_. – Pohitel je (kupim) \_\_\_\_\_\_\_\_\_lonec mleka. – Meta še (pomislim) \_\_\_\_\_\_\_\_ ni smela na nova oblačila. – Pojdi (strežem) \_\_\_\_\_\_\_\_\_ gostom. – Hotel je (splezam) \_\_\_\_\_\_\_\_\_na drevo. – Grem se (umijem) \_\_\_\_\_\_\_\_\_\_\_. – Peljem se (praznujem) \_\_\_\_\_\_\_\_ tetin rojstni dan. – Po pouku moramo (pospravim) \_\_\_\_\_\_\_\_\_učilnico. – Treba je (zbrišem) \_\_\_\_\_\_\_\_ tablo in (poberem) \_\_\_\_\_\_\_\_\_\_papirčke. – Popoldne se gremo (igram) \_\_\_\_\_\_\_\_\_na igrišče, nato pa (pišem) \_\_\_\_\_\_\_\_\_\_domačo nalogo. – Oče je hodil (delam) \_\_\_\_\_\_\_\_\_v tovarno. – Tonček je stekel (iščem) \_\_\_\_\_\_\_\_ psa, ki mu je bil ušel. – Kdo je začel (nagajam) \_\_\_\_\_\_\_\_\_ prvi? – Pridi mi (povem) \_\_\_\_\_\_\_\_, kdo je zmagal. – Zdravnik hodi (obiskujem) \_\_\_\_\_\_\_\_\_ bolnike na dom. – Danes ne morem (pridem) \_\_\_\_\_\_\_\_\_, ker se grem (kopam ) \_\_\_\_\_\_\_\_\_ na morje. – Prijateljici sta šli ( nabiram) \_\_\_\_\_\_\_\_ zvončke. – Vsak učenec se mora (pripravim) \_\_\_\_\_\_\_\_\_na pouk. – Metka je znala (recitiram) \_\_\_\_\_\_\_\_ Zupančičevo pesem. – Boštjan je začel (igram) \_\_\_\_\_\_\_\_ na saksofon. – Zdirjala je v trgovino (iščem) \_\_\_\_\_\_\_\_\_ kruh. – Z mamo sva začeli (pečem) \_\_\_\_\_\_\_\_\_ piškote že dopoldan. – Matjaž je začel (igram) \_\_\_\_\_\_\_\_\_ kitaro. – Janko bo prišel (poročam) \_\_\_\_\_\_\_\_\_, kaj se je zgodilo na cesti. – V petek gredo (gledam) \_\_\_\_\_\_\_\_ Trnuljčico. – Ali si že začel (pišem) \_\_\_\_\_\_\_\_\_ roman? – Želela sem vam (sporočim) \_\_\_\_\_\_\_\_\_, da je na voljo še nekaj vstopnic. – Natakarica je hitela (strežem) \_\_\_\_\_\_\_\_\_ godcem. – Pojdi (pogledam) \_\_\_\_\_\_\_\_\_, če je Tinka že doma. Fantje so začeli \_\_\_\_\_\_\_\_\_\_(igram) nogomet. A znaš \_\_\_\_\_\_\_\_\_\_(povem), kdaj bodo počitnice? Tole grem \_\_\_\_\_\_\_\_\_ (pokažem) tvoji mami. Jutri želim \_\_\_\_\_\_\_\_\_ (obiščem) teto. Prosim te, pojdi \_\_\_\_\_\_\_\_\_\_ (povem) sosedi, naj umakne avto. Prihitela je \_\_\_\_\_\_\_\_\_ (umaknem) avto.